पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई स्थित एक घर में हुई गैस रिसाव से थाना क्षेत्र के पलुहड़ ग्राम के तीन श्रमिकों की मौत हो गई। तीनों श्रमिकों का शव रविवार को पलूहड़ ग्राम लाया गया जहाँ अंतिम संस्कार किया गया। प्राप्त जानकारी के अनुसार पलुहड़ ग्राम के रहने वाले छत्रपति प्रसाद के पुत्र रामानुज यादव, नारायण यादव के पुत्र जितेंद्र यादव व रूपदेव यादव के पुत्र सविंदर यादव मुंबई स्थित एक निजी कम्पनी में बतौर श्रमिक कार्य करते थे। बीते 23 अप्रैल को छुट्टी होने के कारण सभी अपने कमरे में खाना बनाने की तैयारी कर रहे थे। खाना बनाने के क्रम में ही पूर्व के हो रहे गैस रिसाव ने आग पकड़ ली जिसमें तीनों बुरी तरह झलस गये। तीनों को ईलाज के लिए अस्पताल ले जाया गया जहाँ रामानुज ने इलाज के क्रम में दम तोड़ दिया। रामानुज की मौत जितेंद्र व सविंदर ने पटना में इलाज कराना बेहतर समझा और एम्बुलेंस से रामानुज के शव व जितेंद्र व सविंदर को पटना एम्बुलेंस से भेजा गया जहां रास्ते मे ही कटनी के समीप जितेंद्र व सविंदर ने भी दम तोड़ दिया। तीनों की मौत के बाद शव को गांव लाया गया जहां परिजनों की चीत्कार से माहौल गमगीन हो गया। परिजनों ने तीनों के शव का अंतिम संस्कार किया। जानकारी हो कि रामानुज तीन बेटी व एक बेटा के पिता, जितेंद्र दो बेटी व दो बेटा के पिता एवं सविंदर दो बेटा के पिता थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn